rejauldu/bengali-wikipedia huggingface dataset:
বারবিল () ভারতের ওড়িশা রাজ্যের কেন্দুঝার জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে বারবিল শহরের জনসংখ্যা হল ৫২,৫৮৬ জন। এর মধ্যে পুরুষ ৫৩% এবং নারী ৪৭%। এই শহরের জনসংখ্যার ১৬% হল ৬ বছর বা তার কম বয়সী।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে বারবিল এর সাক্ষরতার হার বেশি।   তথ্যসূত্র   বিষয়শ্রেণী:ওড়িশার শহর ও নগর বিষয়শ্রেণী:ওড়িশায় খনন
আন্তর্জাতিক রাজনীতিতে 'হস্তক্ষেপবাদ' হলো একটি রাষ্ট্র বা রাষ্ট্রের গোষ্ঠীর অন্য রাষ্ট্রের অভ্যন্তরীণ বিষয়ে হস্তক্ষেপ করা যাতে সেই রাষ্ট্র কিছু করতে বা না করতে বাধ্য হয় ।  এই হস্তক্ষেপ সামরিক শক্তি বা অর্থনৈতিক বলপ্রয়োগের মাধ্যমে পরিচালিত হতে পারে। অন্য একটি পরিভাষা, অর্থনৈতিক হস্তক্ষেপবাদ, নিজ দেশের বাজারে সরকারী হস্তক্ষেপকে বোঝায়।   মার্থা ফিনেমোরের মতে সামরিক হস্তক্ষেপ, যা হস্তক্ষেপবাদের একটি সাধারণ উপাদান, আন্তর্জাতিক সম্পর্কের পরিপ্রেক্ষিতে তার সংজ্ঞা হলো "টার্গেট রাষ্ট্রে রাজনৈতিক কর্তৃত্ব কাঠামো নির্ধারণের উদ্দেশ্যে স্বীকৃত সীমানা জুড়ে সামরিক কর্মীদের মোতায়েন"। হস্তক্ষেপগুলি শুধুমাত্র রাজনৈতিক কর্তৃত্ব কাঠামো পরিবর্তনের উপর দৃষ্টি নিবদ্ধ করা হতে পারে, বা মানবিক উদ্দেশ্যে বা এমনকি ঋণ আদায়ের জন্যও পরিচালিত হতে পারে।   হস্তক্ষেপবাদ পশ্চিমা শক্তিগুলির বিদেশনীতিতে অন্যতম প্রধান ভূমিকা পালন করেছে, বিশেষ করে ভিক্টোরীয় যুগের সময়ে এবং তার পরে। নতুন সাম্রাজ্যবাদের যুগে কলা যুদ্ধ(ব্যানানা ওয়ার) সহ দক্ষিণ গোলার্ধে পশ্চিমা দেশগুলির অসংখ্য হস্তক্ষেপ দেখা যায়। আধুনিক হস্তক্ষেপবাদ ঠাণ্ডা যুদ্ধের নীতি থেকে বেড়ে উঠেছে , যেখানে মার্কিন যুক্তরাষ্ট্র এবং সোভিয়েত ইউনিয়ন বিশ্বের বিভিন্ন দেশে হস্তক্ষেপ করেছিল অন্যপক্ষের সেখানে থাকা কোনো প্রভাব মোকাবিলায়।  ইতিহাসবিদরা উল্লেখ করেছেন যে হস্তক্ষেপবাদ সর্বদাই  বিতর্কিত রাজনৈতিক ইস্যু হয়েছে হস্তক্ষেপকারী দেশগুলির জনমতে ।   আলেকজান্ডার ডাউনেসের একটি তথ্যতালিকা অনুসারে, ১৮১৬ থেকে ২০১১ সালের মধ্যে বিদেশী-আরোপিত শাসন পরিবর্তনের মাধ্যমে ১২০ জন শাসককে অপসারণ করা হয়েছিল  ২০১৬ সালে কার্নেগি মেলন বিশ্ববিদ্যালয়ের রাষ্ট্রবিজ্ঞানী ডভ হাইম লেভিন (যিনি এখন হংকং বিশ্ববিদ্যালয়ে শিক্ষকতা করেন) এর করা একটি  গবেষণায় দেখা গেছে যে মার্কিন যুক্তরাষ্ট্র ১৯৪৬ থেকে ২০০০ সালের মধ্যে ৮১টি বিদেশী নির্বাচনে হস্তক্ষেপ করেছিল, যার বেশিরভাগই গোপনে হয়েছিল।   বহুপাক্ষিক হস্তক্ষেপ হলো বিদেশী সংস্থাগুলির দ্বারা আঞ্চলিক শাসন যা পূর্ব তিমুর এবং কসোভোর মতো মামলাগুলিও অন্তর্ভুক্ত করে এবং ফিলিস্তিনি অঞ্চলের জন্যও প্রস্তাবিত (যদিও প্রত্যাখ্যান করা হয়েছিল)৷  বিদ্যমান সাহিত্যের ২০২১ সালের একটি পর্যালোচনায় দেখা গেছে যে দ্বিতীয় বিশ্বযুদ্ধের পর থেকে বিদেশী হস্তক্ষেপগুলির তাদের কাঙ্খিত উদ্দেশ্য অর্জনে ব্যর্থ হওয়ার প্রবণতা বেশি।     বিদেশী হস্তক্ষেপের ফলে শাসনব্যবস্থার পরিবর্তন  আলেকজান্ডার ডাউনস, লিন্ডসে ও'রোর্ক এবং জোনাথন মন্টেনের অধ্যয়নগুলি মনে করে যে বিদেশী-আরোপিত শাসনব্যবস্থার পরিবর্তন কদাচিৎ গৃহযুদ্ধের সম্ভাবনা ;  সদ্য আরোপিত নেতার সহিংস অপসারণ এর সম্ভাবনা ; হস্তক্ষেপকারী রাষ্ট্র এবং তাদের বিরোধীদের মধ্যে সংঘর্ষের  সম্ভাবনা হ্রাস করে। বিদেশী হস্তক্ষেপ গণতন্ত্রীকরণের সম্ভাবনাও বাড়ায় না যদি না শাসনের পরিবর্তন গণতন্ত্রের জন্য অনুকূল পরিস্থিতি সহ দেশগুলিতে গণতান্ত্রিক প্রাতিষ্ঠানিক পরিবর্তনের সংগে আসে।  ডাউনস যুক্তি দিয়েছেন: নাইজেল লো, ব্যারি হাশিমোটো এবং ড্যান রিটারের গবেষণায় বিপরীত ফলাফল দেখা গেছে। তারা মনে করেন যে দেশের মধ্যে"যুদ্ধের পর শান্তি দীর্ঘস্থায়ী হয় যখন  যুদ্ধে বিদেশী-চাপিয়ে-দেওয়া শাসন জয়ী হয়"।  আবার , রিটার এবং গোরান পিকের গবেষণায় দেখা গেছে যে বিদেশী-আরোপিত শাসনের পরিবর্তন গৃহযুদ্ধের সম্ভাবনা বাড়াতে পারে।   তথ্যসূত্র   বিষয়শ্রেণী:ভৌগোলিক রাজনৈতিক বিষয়শ্রেণী:আন্তর্জাতিক সম্পর্ক তত্ত্ব বিষয়শ্রেণী:রাষ্ট্রবিজ্ঞানের পরিভাষা বিষয়শ্রেণী:পররাষ্ট্র নীতির মতবাদ
আনন্দ বিহার মেট্রো স্টেশন দিল্লি মেট্রোর ব্লু লাইন ও পিঙ্ক লাইনের সংযোগস্থলে অবস্থিত। এটি দিল্লি জাতীয় রাজধানী অঞ্চল ও উত্তর প্রদেশ সীমান্তে আনন্দ বিহার রেল স্টেশনের কাছে অবস্থিত উত্তোলিত মেট্রো স্টেশন। ২০১০ সালের ৬ষ্ঠ জানুয়ারি ব্লু লাইনের স্টেশন হিসাবে এটি সাধারণ মানুষের ব্যবহারের জন্য চালু করে দেওয়া হয়। পরে ২০১৮ সালের ৩১শে অক্টোবর স্টেশনটি পিঙ্ক লাইনেও‌ সংযুক্ত হয়। এটি পূর্ব দিল্লির একটি গুরুত্বপূর্ণ পরিবহন যোগাযোগ কেন্দ্র। স্টেশনটি স্বামী বিবেকানন্দ আন্তঃরাজ্য বাস টার্মিনাস ও আনন্দ বিহার টার্মিনাল রেলওয়ে স্টেশনের সাথে পরোক্ষ ভাবে যুক্ত। এখানে এটিএম পরিষেবা উপলব্ধ।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন → বৈশালী পরবর্তী স্টেশন কৌশাম্বীপশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন কড়কড়ডুমা-এ যাওয়ার জন্য এর পরবর্তী স্টেশনে গাড়ী বদল করুন।পার্শ্ব প্ল্যাটফর্ম নং- ১, দরজা বাম দিকে খুলবে এল২  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  উত্তরপূর্বদিকগামীগন্তব্য স্টেশন → শিব বিহার পরবর্তী স্টেশন কড়কড়ডুমা-এ যাওয়ার জন্য এর পরবর্তী স্টেশনে গাড়ী বদল করুন।উত্তরপশ্চিমদিকগামী গন্তব্য স্টেশন ←</span> মজলিস পার্ক পরবর্তী স্টেশন আইপি এক্সটেনশনপার্শ্ব প্ল্যাটফর্ম নং- ১, দরজা বাম দিকে খুলবে এল২   প্রবেশ/প্রস্থান   আনন্দ বিহার স্টেশন প্রবেশ/প্রস্থান দ্বার নং-১দ্বার নং-২দ্বার নং-৩ স্বামী বিবেকানন্দ আন্তঃরাজ্য বাস টার্মিনাস  আনন্দ বিহার আইএসবিটির সামনে  আনন্দ বিহার আইএসবিটি ও আনন্দ বিহার টার্মিনাল রেলওয়ে স্টেশনের মাঝে   সংযোগ  নিকটবর্তী বাস স্টপগুলি থেকে দিল্লি পরিবহন নিগমের ওজিএল-২৩, ০ওএমএস(+), ৩৩, ৩৩এ, ৩৩এক্সট, ৩৩সি, ৩৩লিংকএসটিএল, ৩৩এলএসটিএল, ৩৯এ, ৭৩, ৭৩লিংকএসটিএল, ৮৫, ৮৫এএক্সট, ৮৫এক্সট, ৮৮এ, ১৪৩, ১৬৫, ১৬৫এ, ২০২, ২১২, ২২১, ০২৩৬, ২৩৬, ২৩৬এক্সট, ২৪৩এ, ২৪৩বি, ৩১১এ, ৩৩৩, ৩৪১, ৩৫৭এ, ৩৯৬, ৪৬৯, ৫৩৪, ৫৩৪এ, ৫৩৪সি, ৫৪২, ৫৪৩সি, ৫৪৩, ৫৪৩এসটিএল, ৬২৩এ, ৬২৩এসিএল, ৬২৪এ, ৬২৪এসিএল, ৬২৪বিলিংকএসটিএল, ৭২৩, ৭৪০, ৭৪০এ, ৭৪০বি, ৭৪০এক্সট, ৮৫৭, ৯৩৯, ৯৪৩, ৯৭১, ৯৭১এ, এসি-৫৩৪, এসি-৯৭১এ, এসি-আনন্দ বিহার আইএসবিটি - গুরগাঁও বাস স্ট্যান্ড, এসি-জিএল-২৩, আনন্দ বিহার আইএসবিটি - গুরগাঁও বাস স্ট্যান্ড, জিএল-২২, জিএল-২৩, ওএমএস(+), ওএমএস(-), ওএমএস(+) এসি, ওয়াইএমএস(-) ও ওয়াইএমএস(+) বাস পরিষেবা চালু রয়েছে। এছাড়াও উত্তরপ্রদেশ ও উত্তরাখণ্ডের বাস পরিষেবাও রয়েছে। প্রস্তাবিত দিল্লি–মীরাট আঞ্চলিক দ্রুতগামী গণপরিবহন ব্যবস্থার একটি স্টেশন হবে এই আনন্দ বিহার।   তথ্যসূত্র    বহিঃসংযোগ   বিষয়শ্রেণী:দিল্লি মেট্রো স্টেশন বিষয়শ্রেণী:২০১০-এ চালু রেলওয়ে স্টেশন বিষয়শ্রেণী:পূর্ব দিল্লি জেলার রেলওয়ে স্টেশন
বিষ্ণু মাঝি (; জন্ম ১৯৮৬) হলেন একজন নেপালি লোকসঙ্গীতশিল্পী। তিনি নেপালের সর্বোচ্চ পারিশ্রমিকপ্রাপ্ত গায়িকা যিনি ১৫ বছরের কর্মজীবনে প্রায় ৫০ হাজারেরও বেশি গান রেকর্ড করেছেন।   ব্যক্তিগত জীবন  বিষ্ণু মাঝি ১৯৮৬ সালের ২৬শে জুন নেপালের স্যাংজা জেলার রত্নপুর ভিডিসিতে তারা বাহাদুর মাঝি ও ধর্ম কুমারী দম্পতির ঘরে জন্মগ্রহণ করেছিলেন। তাঁর একটি বড় ভাই ও একটি ছোট বোন রয়েছে।  দরিদ্র পরিবারে জন্ম হওয়ায় তিনি মাত্র পঞ্চম শ্রেণি পর্যন্ত পড়াশোনা করতে পেরেছিলেন। এরপর ১৩ বছর বয়সেই তিনি বিভিন্ন জন-অনুষ্ঠানে গান গাইতে শুরু করেছিলেন। ২০০৪ সালের দিকে কাঠমান্ডুতে তার পেশাগত জীবন শুরু করার পরে তিনি সুন্দামানি অধিকারীর সহায়তায় দ্রুত খ্যাতি অর্জন করেছিলেন এবং পরবর্তীকালে তিনি তাঁকে বিয়েও করেছিলেন। তিনি নিজের পুরো কর্মজীবনজুড়ে খুবই ব্যক্তিগত জীবন যাপন করেছেন। তাঁর স্বামী তাঁর সমস্ত চুক্তি, সময়সূচী এবং যোগাযোগ পরিচালনা করেন, যার ফলে তাঁর সুস্থতা এবং সুরক্ষা সম্পর্কে জনসাধারণের মধ্যে উদ্বেগ ও জল্পনা দেখা দিয়েছে।   পুরস্কার  বছরপুরস্কার বিভাগ মনোনীত কাজ ফলাফল সূত্র ২০০৮ কলিকা সঙ্গীত পুরস্কার ২০৬৫ সেরা লোক সঙ্গীতশিল্পী —  ২০১২ কালিকা এফএম সঙ্গীত পুরস্কার ২০৬৯ সেরা লোক সঙ্গীতশিল্পী —  ২০১৮হিটস এফএম সঙ্গীত পুরস্কারবর্ষসেরা লোকসঙ্গীত রেকর্ডপ্রদেশ নং ৭২০২০ হিটস এফএম সঙ্গীত পুরস্কারবর্ষসেরা লোকসঙ্গীত রেকর্ড "সালকো পাতকো টপরি হুনি"     তথ্যসূত্র    বহিঃসংযোগ     বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:২১শ শতাব্দীর নেপালি গায়িকা বিষয়শ্রেণী:নেপালি লোকসঙ্গীত শিল্পী বিষয়শ্রেণী:নেপালি গায়িকা বিষয়শ্রেণী:স্যাংজা জেলার ব্যক্তি
একটি হেভি-লিফ্ট লঞ্চ ভেহিকএল, এইচএলভি, বা এইচএলএলভি হল একটি কক্ষপথীয় উৎক্ষেপক যান, যা পৃথিবীর নিম্ন কক্ষপথে (এলইও)   (নাসা শ্রেণিবিভাগ দ্বারা) বা  এর মধ্যে (রুশ শ্রেণিবিন্যাস অনুসারে)ভার উৎক্ষেপণ সক্ষম।NASA Space Technology Roadmaps – Launch Propulsion Systems, p.11 : "Small: 0-2t payloads, Medium: 2-20t payloads, Heavy: 20-50t payloads, Super Heavy: >50t payloads" , পরিচালনাগত হেভি-লিফ্ট উৎক্ষেপণ যানের মধ্যে এরিয়ান ৫, লং মার্চ ৫, প্রোটন-এম ও ডেল্টা ৪হেভি  রয়েছে। এছাড়াও, আঙ্গারা এ৫, ফ্যালকন ৯ ফুল থ্রাস্ট ও ফ্যালকন হেভি অন্তত কিছু কনফিগারেশনে ভারী-উত্তোলন ক্ষমতা প্রদান করার জন্য নকশা করা হয়েছে, কিন্তু পৃথিবীর নিম্ন কক্ষপথে ২০-টন পেলোড বহন করার জন্য এখনও প্রমাণিত হয়নি। আরও বেশ কিছু ভারী-উত্তোলন রকেট উন্নয়নাধীন রয়েছে। এইচএলভি হল মাঝারি-উত্তোলন উৎক্ষেপক যান ও অতিভার-উত্তোলন উৎক্ষেপক  যানগুলির মধ্যবর্তী একটি রকেট শ্রেণি।   তথ্যসূত্র   বিষয়শ্রেণী:মহাকাশ উৎক্ষেপণ যান
একেএম নুরুজ্জামান নয়ন (জন্ম: ২০ জানুয়ারি ১৯৮০; নুরুজ্জামান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংসের গোলরক্ষক প্রশিক্ষকের দায়িত্ব পালন করছেন। নয়ন তার খেলোয়াড়ি জীবনের অধিকাংশ সময় মিরপুর চলন্তিকার হয়ে একজন গোলরক্ষক হিসেবে খেলেছেন।  ১৯৯৪–৯৫ মৌসুমে, বাংলাদেশী ফুটবল ক্লাব মিরপুরের যুব পর্যায়ের হয়ে খেলার মাধ্যমে নয়ন ফুটবল জগতে প্রবেশ করেছিলেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৯৭–৯৮ মৌসুমে, বাংলাদেশী ক্লাব মিরপুর চলন্তিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি শেখ জামালে যোগদান করেছিলেন। শেখ জামালে মাত্র ১ মৌসুম অতিবাহিত করার পর তিনি পুনরায় মিরপুর চলন্তিকার সাথে চুক্তি স্বাক্ষর করেছিলেন। পরবর্তীকালে, তিনি শেখ রাসেল এবং ফকিরেরপুলের হয়ে খেলেছিলেন। সর্বশেষ ২০০৭–০৮ মৌসুমে, তিনি ফকিরেরপুল হতে ভিক্টোরিয়ায় যোগদান করেছিলেন; ভিক্টোরিয়ার হয়ে মাত্র ১ মৌসুম খেলার পর তিনি অবসর গ্রহণ করেছিলেন।  ২০০২ সালে, নয়ন বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন।  খেলোয়াড়ি জীবনের ইতি টানার পর ২০১২ সালে, নয়ন বাংলাদেশের মহিলা গোলরক্ষক প্রশিক্ষকের দায়িত্ব পালন করার পর বাংলাদেশ মহিলা ফুটবল লিগের ক্লাব ঢাকা আবাহনী নারীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন; যেখানে তিনি ম্যানেজার হিসেবে মাত্র ১ মৌসুম অতিবাহিত করেছেন। অতঃপর তিনি বেশ কিছু দলের হয়ে গোলরক্ষক প্রশিক্ষকের দায়িত্ব পালন করেছেন।  প্রারম্ভিক জীবন একেএম নুরুজ্জামান নয়ন ১৯৮০ সালের ২০শে জানুয়ারি তারিখে বাংলাদেশের নেত্রকোণায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:নেত্রকোণা জেলার ব্যক্তি বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার
নিধি সুব্বাইয়া (জন্ম ১৬ ফেব্রুয়ারি ১৯৮৭) হলেন একজন ভারতীয় অভিনেত্রী এবং মডেল, যিনি বিভিন্ন টেলিভিশন বিজ্ঞাপন এবং চলচ্চিত্রে উপস্থিত হয়েছেন, তিনি পঞ্চরঙ্গী (২০১০) এবং কৃষ্ণান ম্যারেজ স্টোরি (২০১১) এর মতো সফল কন্নড় চলচ্চিত্রে অভিনয়ের জন্য পরিচিত)। এই দুটি চলচ্চিত্রই তাকে দক্ষিণ ফিল্মফেয়ার পুরস্কারের জন্য মনোনয়ন এনে দেয় এবং পরবর্তী চলচ্চিত্রটি তার এসআইআইএমএ বিশেষ প্রশংসা পুরস্কার-কন্নড় জিতেছিল। ওহ মাই গড (অতিথি চরিত্রে) এবং আজব গজাব লাভ (প্রধান ভূমিকায়) দিয়ে তিনি বলিউডে আত্মপ্রকাশ করেন।   তথ্যসূত্র    বহিঃসংযোগ            বিষয়শ্রেণী:কর্ণাটকের নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কর্ণাটকের অভিনেত্রী বিষয়শ্রেণী:কোড়গু জেলার ব্যক্তি বিষয়শ্রেণী:১৯৮৫-এ জন্ম বিষয়শ্রেণী:কন্নড় ব্যক্তি
মাইকেল হার্স্টের রচিত ও নির্মিত ঐতিহাসিক নাট্যধর্মী টেলিভিশন ধারাবাহিক ভাইকিংস-এর ষষ্ঠ ও শেষ মৌসুম কানাডায় হিস্ট্রি চ্যানেলে ২০১৯ সালের ৪ঠা ডিসেম্বর থেকে প্রচার শুরু হয়। এটি দুই ভাগে দশটি দশটি করে মোট বিশটি পর্বে সমাপ্ত হয়। দ্বিতীয় ভাগের সম্পূর্ণ ২০২০ সালের ৩০শে ডিসেম্বর আয়ারল্যান্ড, মার্কিন যুক্তরাষ্ট্র, যুক্তরাজ্য, জার্মানি ও অস্ট্রিয়ায় প্রাইম ভিডিওতে প্রচারিত হয়। এরপর কানাডায় হিস্ট্রি চ্যানেলে ২০২১ সালের ১লা জানুয়ারি থেকে প্রচার শুরু হয় এবং ২০২১ সালের ৩রা মার্চ মৌসুমটি সমাপ্ত হয়। এই মৌসুমে রাজা বিয়োর্নের কাটেগাটে রাজত্ব, আইভারের রুস ও ওয়েসেক্স অভিযান এবং উবার আইসল্যান্ড, গ্রিনল্যান্ড ও উত্তর আমেরিকা অভিযান দেখানো হয়।  কুশীলব  প্রধান  ক্যাথরিন উইনিক - ল্যাগার্থা, র‍্যাগনারের প্রথম স্ত্রী ও নারী যোদ্ধা; এবং কাটেগাটের প্রাক্তন রানি   আলেকজান্ডার লুডভিগ - বিয়োর্ন আয়রনসাইড, র‍্যাগনার ও ল্যাগার্থার পুত্র, কাটেগাটের রাজা, এবং গুনহিল্ড ও ইনগ্রিডের স্বামী  অ্যালেক্স হিউ অ্যান্ডারসন - রাজা আইভার দ্য বোনলেস, র‍্যাগনার ও আসলগের চতুর্থ পুত্র, কাটেগাটের প্রাক্তন রাজা এবং কাটেগাট থেকে পালিয়ে তিনি রুসে শরণার্থী হন  মার্কো ইলসো - ভিৎসার্ক, র‍্যাগনার ও আসলগের দ্বিতীয় পুত্র; থোরার মৃত্যুর পর সে মদ্যপ হয়ে পড়ে  জর্ডান প্যাট্রিক স্মিথ - উবা, র‍্যাগনার ও আসলগের প্রথম পুত্র ও তোর্বির স্বামী  দানিলা কজলভ্‌স্কি - যুবরাজ ওলেগ দ্য প্রফেট, কিয়েভের যুবরাজ, যে আইভারকে তার দরবারে স্বাগত জানায়  জন কাভানা - সিয়ার  পিটার ফ্রাঞ্জেন - রাজা হ্যারাল্ড ফাইনহেয়ার, সমগ্র নরওয়ের প্রথম রাজা হওয়ার জন্য উচ্চাকাঙ্ক্ষা পোষণ করা ভাইকিং যোদ্ধা  এরিক জনসন - রাজা এরিক, বিয়োর্নকে সাহায্যকারী ফেরারি আসামী  জর্জিয়া হার্স্ট - তোর্ভি, উবা'র স্ত্রী ও নারী যোদ্ধা। সে পূর্বে বিয়োর্নের স্ত্রী ছিল।  রেগা র‍্যাগনার্স - রানি গুনহিল্ড, বিয়োর্নের স্ত্রী, কাটেগাটের রানী ও নারী যোদ্ধা।  রে স্টিভেনসন - ওতের, রহস্যময় পর্যটক  গুস্তাফ স্কার্সগার্ড - ফ্লোকি, সুদক্ষ জাহাজ নির্মাতা  জাসপার পাক্কোনেন - হাফডান দ্য ব্ল্যাক, হ্যারাল্ডের সহিংস ছোট ভাই (১ম খণ্ড)  তথ্যসূত্র  বহিঃসংযোগ      বিষয়শ্রেণী:২০১৯-এর আইরিশ টেলিভিশন মৌসুম বিষয়শ্রেণী:২০১৯-এর কানাডীয় টেলিভিশন মৌসুম বিষয়শ্রেণী:২০২০-এর আইরিশ টেলিভিশন মৌসুম বিষয়শ্রেণী:২০২০-এর কানাডীয় টেলিভিশন মৌসুম
কার্ল এইচ. জুন (, জন্ম ১৯৫৩) একজন মার্কিন অনাক্রম্যবিজ্ঞানী ও কর্কটরোগবিদ (ক্যানসার বিজ্ঞানী বা অংকোলজিস্ট)। তিনি বর্তমানে মার্কিন যুক্তরাষ্ট্রের পেনসিলভেনিয়া বিশ্ববিদ্যালয়ের পেরেলমান চিকিৎসাবিজ্ঞান শিক্ষা প্রতিষ্ঠানের রোগবিজ্ঞান ও পরীক্ষাগার চিকিৎসাবিজ্ঞান বিভাগের রিচার্ড ডব্লিউ ভেগ অধ্যাপক। তিনি কর্কটরোগ বা ক্যানসারের একাধিক রূপের চিকিৎসার জন্য কার টি-কোষ চিকিৎসা পদ্ধতির উপরে তাঁর গবেষণার জন্য সর্বাধিক পরিচিত। ২০২০ সালে তিনি মার্কিন দার্শনিক সমাজের সদস্য নির্বাচিত হন।  তথ্যসূত্র  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন অনাক্রম্যবিজ্ঞানী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ডন কিহোতে (Don QuixoteOxford English Dictionary, "Don Quixote ") মিগেল দে থের্ভান্তেস সাভেদ্রা-র লেখা অমর সাহিত্যকর্ম। সপ্তদশ শতকে লেখা এই বইটিকে প্রথম আধুনিক উপন্যাস ও স্পেনীয় ভাষায় রচিত সর্বশ্রেষ্ঠ গ্রন্থ হিসেবে অভিহিত করা হয়।  বাংলায় কখনো কখনো এটিকে ডন কুইক্সোট শিরোনাম দেয়া হয়।  ইতিহাস থের্ভান্তেস তার বইয়ের প্রথম পরিচ্ছেদ দ্য আর্কাইভ অব লা মাঞ্চা থেকে গ্রহণ করেন, এবং বাকি অংশ আরবি মুর লেখক সিদে হামেতে বেনেঙ্গালির লেখা থেকে অনুবাদ করেন। তখন কল্পকাহিনী বিষয়ক লেখার শুরুর একটি প্রধান প্রবণতা ছিল "একদা এক সময়ে দূরবর্তী কোন স্থানে..."।  গল্প সংক্ষেপ ১ম খণ্ড এই উপন্যাসের কেন্দ্রীয় চরিত্র আলন্সো কিহানো (যদিও এই নাম বইয়ের শেষের দিকে দেওয়া হয়) হলেন একজন হিদাল্গো (নিম্ন স্পেনিয় অভিজাত সম্প্রদায়ের সদস্য)। তার বয়স ৫০ বছরের মত। তিনি লা মাঞ্চার একটি নামহীন স্থানে তার ভাইয়ের মেয়ে ও গৃহপরিচারিকা এবং একটি বালক যাকে বইয়ের প্রথম পরিচ্ছদের পরে আর দেখা যায় নি, তাদেরকে নিয়ে বাস করে। যদিও কিহানো যুক্তিবাদী মানুষ, তিনি খুতখুতে, গরম মেজাজী ও কম রসবোধের অধিকারী।  ২য় খণ্ড ডন কিহোতের ১ম খণ্ড প্রকাশের ১০ বছর পর মূল উপন্যাসের অনুবর্তী পর্ব ২য় খণ্ড প্রকাশিত হয়। ১ম খণ্ড প্রহসনমূলক হলেও ২য় খণ্ড খুব গম্ভীর এবং দার্শনিক।  তথ্যসূত্র  বিষয়শ্রেণী:১৬০৫-এর উপন্যাস বিষয়শ্রেণী:স্পেনীয় উপন্যাস বিষয়শ্রেণী:টেলিভিশন অনুষ্ঠানে অভিযোজিত উপন্যাস বিষয়শ্রেণী:কমিক্সে অভিযোজিত উপন্যাস
মেট্রোপলিটান ম্যানিলা   (),  সাধারণত মেট্রো ম্যানিলা বা কেবলমাত্র ম্যানিলা নামে পরিচিত, এটি ফিলিপাইনের রাজধানী শহর ম্যানিলার আশেপাশের শহরটির অফিসিয়াল ও প্রশাসনিক সংজ্ঞা।এটি ফিলিপাইনের রাজধানী অঞ্চল, সরকারের সীট, এবং দেশের দ্বিতীয় বৃহত্তম জনবহুল এবং সবচেয়ে ঘনবসতিপূর্ণ অঞ্চল।আনুষ্ঠানিক ভাবে জাতীয় রাজধানী অঞ্চল (এনসিআর) নামেও পরিচিত, এটি ম্যানিলা শহরের শহর, কুইজোন সিটি, দেশের সবচেয়ে জনবহুল শহর, এবং কলোওকান, লাস পাইনাস, মাকাটি, মালাবন, ম্যান্ডালুয়ং, মারিকিনা, মুন্টিনিলুপা, নবতো পেরাকাক, পাসে, পাসিগ, সান জুয়ান, টেগুগ, এবং ভ্যালেনজেল্লা, এছারাও  একমাত্র অবশিষ্ট প্যাটোসের পৌরসভার অন্তর্ভুক্ত। তথ্যসূত্র   বিষয়শ্রেণী:ম্যানিলা বিষয়শ্রেণী:রাজধানী জেলা ও অঞ্চল বিষয়শ্রেণী:এশিয়ার রাজধানী বিষয়শ্রেণী:ফিলিপাইনের অঞ্চল বিষয়শ্রেণী:১৯৭৫-এ প্রতিষ্ঠিত রাষ্ট্র ও অঞ্চল
দারুল উলুম নাদওয়াতুল উলামা (, , ) হলো ভারত-এর লখনৌ শহরে অবস্থিত একটি প্রখ্যাত ইসলামী শিক্ষা প্রতিষ্ঠান৷ ভারত সহ বিশ্বের অন্যান্য দেশের মুসলিম ছাত্ররা বিপুল সংখ্যায় এখানে পড়াশোনা করে৷ ১৮৯৮ সালে নদওয়াতুল উলামা এটি প্রতিষ্ঠা করে। যা বর্তমানে পরিষদটি থেকেও জনপ্রিয়।   অবস্থান    ইতিহাস  ১৮৯৪ সালে নদওয়াতুল উলামা প্রতিষ্ঠিত হয়। যার অগ্রনায়ক ছিলেন মুহাম্মদ আলি মুঙ্গেরি। এর ৪ বছর পর ১৮৯৮ খ্রিষ্টাব্দে দারুল উলুম নদওয়াতুল উলামার ভিত্তি স্থাপিত হয়।   প্রকাশনা  এ প্রতিষ্ঠান থেকে আল বাসুল ইসলামি ও আর রায়িদ প্রকাশিত হয়। আন নদওয়া ভূতপূর্ব উর্দু সাময়িকী।  কোর্স  শিক্ষা বর্ষ তথ্যসূত্র উদ্ধৃতি  গ্রন্থপঞ্জি  বহিঃসংযোগ Musahamatu darul uloom nadwatul ulama fi nashril lughatil arabiati wal adabil Islami wa dauruha fi majalis sahafati wal elam Arabic  বিষয়শ্রেণী:১৮৯৪-এ প্রতিষ্ঠিত বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:ভারতে ইসলাম বিষয়শ্রেণী:এশিয়ায় ইসলাম বিষয়শ্রেণী:দারুল উলুম নাদওয়াতুল উলামা বিষয়শ্রেণী:১৮৯৮-এ ব্রিটিশ ভারতে প্রতিষ্ঠিত বিষয়শ্রেণী:নদওয়াতুল উলামা বিষয়শ্রেণী:ভারতের দেওবন্দি মাদ্রাসা বিষয়শ্রেণী:১৮৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইসলামি বিশ্ববিদ্যালয় ও কলেজ বিষয়শ্রেণী:ভারতের মাদ্রাসা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ১৯:৩৯, ১৯ সেপ্টেম্বর ২০১৪ (ইউটিসি) আতাকাঠী   – (অপসারণের প্রস্তাবনা দেখুনলগ দেখুন) (  রনটি পোদ্দার (আলাপ) ১৯:০৩, ২২ আগস্ট ২০১৪ (ইউটিসি) এটি একটি ওয়ার্ডের পাতা। ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ভুজপুর জমিদার বাড়ি বাংলাদেশ এর চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত এক ঐতিহাসিক জমিদার বাড়ি। যা স্থানীয়দের কাছে কাজী বাড়ি ও মিঞা বাড়ি নামে পরিচিত। এছাড়াও ফাঁসির ঘর হিসেবেও অনেকের কাছে পরিচিত। কালের সাক্ষী জরাজীর্ণ ভুজপুর কাজী বাড়ি!  ইতিহাস জমিদার কাজী শাহাব উদ্দিনের পূর্বপুরুষ মহব্বত সাধু ছিলেন গৌড় নগরের অধিবাসী। পরবর্তীতে তিনি চট্টগ্রামের ভূজপুর অঞ্চলে বসতি স্থাপন করেন। তার পুত্র সাদাল্লাহর ঘরেই জন্মগ্রহণ করেন কাজী শাহাব উদ্দিন, যিনি ১৮০০ শতকের শুরুতে এখানে জমিদারি প্রতিষ্ঠা করেন। তার নেতৃত্বে জমিদারি প্রশাসনিক কাঠামো গড়ে ওঠে এবং এটি পরবর্তী প্রজন্মের মাধ্যমে দীর্ঘকাল টিকে থাকে।  কাজী শাহাব উদ্দিনের মৃত্যুর পর তার পুত্র কাজী হায়দার আলী চৌধুরী জমিদারের দায়িত্ব গ্রহণ করেন। তার পরবর্তী প্রজন্মের মধ্যে উল্লেখযোগ্য ছিলেন কাজী হাসমত আলী, যিনি শুধু জমিদারই ছিলেন না,  কবিও ছিলেন। তার রচিত আলিফ লায়লা ও চিনফগপুর শাহ নামা নামে দুটি পুঁথি সে সময় বেশ জনপ্রিয়তা অর্জন করে।  এই জমিদার পরিবার স্থানীয় জনগণের কল্যাণে বিভিন্ন অবকাঠামো নির্মাণ করে। তাদের উদ্যোগে মোগল স্থাপত্যশৈলীর অনুসরণে ২৪টি মহাল, ১২টি তরফ, ২২টি দীঘি ও ২২টি মসজিদ নির্মাণ করা হয়। এছাড়াও যোগাযোগ ব্যবস্থার উন্নয়নে ২২টি ব্রিজ ও কালভার্ট নির্মিত হয়। জমিদার পরিবারের নিজস্ব পারিবারিক মসজিদ, যা ৩ গম্বুজ ও ১২টি মিনার বিশিষ্ট, এখনো সংরক্ষিত রয়েছে এবং এটি প্রায় ২৫০ বছর পূর্বে তুর্কি প্রকৌশলীদের দ্বারা নির্মিত হয়েছিল।  তবে এই জমিদার পরিবারের ইতিহাস কেবলমাত্র উন্নয়নের জন্যই পরিচিত ছিল না, তাদের বিরুদ্ধে বিতর্কিত কর্মকাণ্ডের অভিযোগও ছিল। জমিদার বাড়িতে একটি ফাঁসির মঞ্চ ছিল, যা ব্রিটিশ শাসনামলে তৈরি করা হয়েছিল। স্থানীয়দের মতে, ব্রিটিশ সরকার প্রতি বছর এই মঞ্চে কয়েকজন অপরাধীকে মৃত্যুদণ্ড প্রদান করত। তবে জমিদার পরিবারের বংশধরদের মতে, এটি একটি প্রতীকী মঞ্চ ছিল এবং বাস্তবে এখানে কোনো ফাঁসি কার্যকর হয়নি।  ১৯৫৫ সালে জমিদারি প্রথা বিলুপ্তির মাধ্যমে এই জমিদার পরিবারের শাসনের সমাপ্তি ঘটে। পরিবারের সর্বশেষ জমিদার ছিলেন কাজী দেলোয়ার হোসেন চৌধুরী। তবে এই বংশের বংশধররা এখনো  এই ভূজপুর অঞ্চলে বসবাস করছেন। এই পরিবারের উল্লেখযোগ্য বংশধর ছিলেন বাংলাদেশের সাবেক অষ্টম প্রধানমন্ত্রী কাজী জাফর আহমেদ।   জমিদারগণদের তালিকা  ১.কাজী শাহাবুদ্দিন চৌধুরী  ২.কাজী হায়দার আলী চৌধুরী  ৩.কাজি হাসমত আলী চৌধুরী  ৪.কাজী আহমদুজ্জামান চৌধুরী  ৫.কাজী দেলোয়ার হোসেন চৌধুরী  অবকাঠামো জমিদার বাড়িটিতে প্রায় ৬০ কক্ষ বিশিষ্ট্য একটি প্রাসাদ তৈরি করা হয়। প্রসাদের ভিতরে একটি ফাঁসির মঞ্চ তৈরি করা হয়। বাড়িটির চারপাশে পরিখাঁ খনন করা হয়। বাড়ির উত্তর পাশে মোগল স্থাপত্যে তৈরি করা হয় একটি মসজিদ। যা এখন কাজী বাড়ি মসজিদ নামে পরিচিত।   বর্তমান অবস্থা  ৬০ কক্ষ বিশিষ্ট্য প্রাসাদটি এখন প্রায় ধ্বংসের মুখে। ফাঁসির মঞ্চটি এখন আর নেই। প্রাসাদটির যা অবশিষ্ট্য আছে, সেগুলোতে এখন লতাপাতায় জরাজীর্ণ হয়ে রয়েছে। আর জমিদার বাড়ির চারপাশের সেই পরিখাঁটি এখন আর নেই। তবে জমিদার বাড়ির প্রাঙ্গণে যে মসজিদটি ছিল। তা ব্যবহারের ফলে এখনো অক্ষত অবস্থায় রয়েছে। thumb|লতাগুল্ম দালানটিকে আঁকড়ে ধরেছে thumb|উপরে উঠার সিঁড়ি thumb|তিন তলা বিশিষ্ট দালানটির উপরিভাগ ধ্বসে গেছে thumb|সংরক্ষণের অভাবে খসে পড়েছে কারুকার্যখচিত পলেস্তারা  তথ্যসূত্র  বিষয়শ্রেণী:চট্টগ্রাম জেলার দর্শনীয় স্থান
গাংডুবি নদী  বাংলাদেশের উত্তর-কেন্দ্রীয় অঞ্চলের মানিকগঞ্জ জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গাংডুবি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১২।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:মানিকগঞ্জ জেলার নদী বিষয়শ্রেণী:ঘিওর উপজেলা বিষয়শ্রেণী:শিবালয় উপজেলা বিষয়শ্রেণী:মানিকগঞ্জ সদর উপজেলা
সৌরণ সিংহ (মৃত্যু ২২ এপ্রিল ২০১৬) ছিলেন একজন পাকিস্তানি শিখ চিকিৎসক, টিভি অ্যাঙ্কর, রাজনীতিবিদ  এবং খাইবার পাখতুনখার সংখ্যালঘু মন্ত্রী।  ২০১১ সালে পাকিস্তান তেহরিক-ই-ইনসাফে যোগদানের আগে তিনি নয় বছর জামায়াতে ইসলামী পাকিস্তানের সদস্য ছিলেন। তিনি তহসিল কাউন্সিল, পাকিস্তান শিখ গুরুদ্বার প্রবন্ধক কমিটি এবং এভ্যাকুই ট্রাস্ট সম্পত্তি বোর্ডের সদস্যও ছিলেন । তিনি সাড়ে তিন বছর খাইবার নিউজের সাথে জাও হাম পাকিস্তানি ইয়াম প্রোগ্রামটিও হোস্ট করেছিলেন।    জন্ম ও প্রাথমিক জীবন    রাজনৈতিক ও কর্মজীবন    গুপ্তহত্যা  ২২ এপ্রিল ২০১৬ সালে তার বাড়ির কাছে একটি তাকে গুলি করা হয়েছিল।  খাইবার পাখতুনখোয়া পুলিশ পরে বলদেব কুমারকে গ্রেপ্তার করেছিল, যিনি রাজনৈতিক প্রতিদ্বন্দ্বিতার কারণে সিংহ হত্যার দায়ে অভিযুক্ত ছিলেন এবং এই উদ্দেশ্যে বেতনভুক্ত খুনীদের ভাড়া করেছিলেন। কুমার সংরক্ষিত সংখ্যালঘু আসনে একই দল থেকে নির্বাচনে প্রতিদ্বন্দ্বিতা করতে চেয়েছিলেন। সিংহের সাথে এই আসনের জন্য নির্বাচিত হওয়ার পরে তিনি তার মধ্যে মতবিরোধ তৈরি করেছিলেন।  "প্রমাণের অভাবে" কুমারকে সন্ত্রাসবিরোধী আদালত ২০১৮ সালে খালাস দিয়েছেন।  রায় নিয়ে অসন্তুষ্টি প্রকাশ করে সৌরণের ছেলে অজয় সিং এ সময় বলেছিলেন: "আমরা এই রায় নিয়ে অসন্তুষ্ট কিন্তু সম্পদের অভাবের কারণে আমাদের পক্ষে এটি উচ্চতর আদালতে চ্যালেঞ্জ করা অসম্ভব।"  অজয়ের মতে, আসামিরা হত্যার বিষয়ে পুলিশ ও আদালতে স্বীকারোক্তিমূলক জবানবন্দিও দিয়েছিল।  কুমার অভিযোগ করেছিলেন যে তার ধর্মের কারণে তিনি ভুলভাবে অভিযুক্ত হয়েছেন।    আরও দেখুন    তথ্যসূত্র    বহিঃসংযোগ   বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:২০১৬-এ মৃত্যু বিষয়শ্রেণী:গুপ্তহত্যার শিকার পাকিস্তানি রাজনীতিবিদ বিষয়শ্রেণী:বুনের জেলার ব্যক্তি বিষয়শ্রেণী:পাকিস্তানে আগ্নেয়াস্ত্র দ্বারা মৃত্যু বিষয়শ্রেণী:খাইবার পাখতুনখোয়া এমপিএ ২০১৩-২০১৮ বিষয়শ্রেণী:২০১৬-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
জোড়ারাম পুরারাম কুমাওয়াত (জন্ম: ৭ মে ১৯৬৪ ) একজন ভারতীয় রাজনীতিবিদ এবং ভারতীয় জনতা পার্টির অন্তর্ভুক্ত। তিনি সুমেরপুর আসন থেকে রাজস্থান বিধানসভার নির্বাচিত সদস্য।  এর আগে ২০১৮ সালে তাঁর প্রথম মেয়াদে।  তিনি নিম্নকক্ষে নির্বাচিত হয়েছিলেন।     তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজস্থান বিধানসভার সদস্য ২০২৩-২০২৮ বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:রাজস্থান বিধানসভার সদস্য ২০১৮-২০২৩ বিষয়শ্রেণী:রাজস্থানের রাজ্য মন্ত্রিপরিষদের মন্ত্রী